Өскеменде жер үйден 28 млн теңге ақша мен зергерлік бұйымдарды ұрлап кеткен екі адам ұсталды
DATE: 16:13, 17 Қазан 2024 | GMT +5
TITLE: Өскеменде жер үйден 28 млн теңге ақша мен зергерлік бұйымдарды ұрлап кеткен екі адам ұсталды
URL: https://kaz.inform.kz/news/oskemende-zher-uyden-28-mln-tenge-aksha-men-zergerlk-buyimdardi-urlap-ketken-ek-adam-ustaldi-624295/
META: DATE: 16:13, 17 Қазан 2024 | GMT +5
TOTAL WORDS: 126
AUTHOR(S):
TEXT: Тәртіп сақшыларына хабарласқан азамат үйін белгісіз біреулердің тонап кеткенін жеткізген. Жедел іздестіру шаралары барысында полицейлер күдіктілерді «ізін суытпай» ұстады. Фото: ШҚО ПД. Анықталғандай, күдіктілердің бірі бұрын да осыған ұқсас қылмыс жасағаны үшін сотты болған. Тінту кезінде ұрланған 28 млн теңге ақша мен зергерлік бұйымдар табылды. Оған қоса күдіктілерден 1 келіге жуық гашиш тәркіленген. «Күдіктілер жәбірленушінің үйінде ақша бар екенін білген. Оны аңдып жүріп, ұрлыққа мұқият дайындалған. Үйден кеткенін күтіп, қоршаудан секіріп өткен. Терезе арқылы ішке кіріп, сейфтан ақша мен зергерлік бұйымдарды алып кеткен», - деп хабарлады ШҚО Полиция департаментінен. Екі күдіктіге қатысты ұрлық және есірткіні заңсыз сақтау фактілері бойынша қылмыстық іс қозғалды. Қазіргі уақытта олар уақытша ұстау изоляторына қамауға алынған. Тергеу амалдары жалғасып жатыр. Еске салсақ, осыған дейін Атырауда күдіктіден 200 доза синтетикалық есірткі тәркіленгені хабарланған
